Foto: RIA Novosti Twitter asoschilaridan biri Evan Uilyams ushbu ijtimoiy tarmoq Donald Trampga AQSh prezidenti bo‘lishda vositachi bo‘lganidan afsusda ekanini ma’lum qildi. Prezidentning o‘zi bu haqda oldinroq aytib o‘tgandi. «Bu juda yomon — Twitter bu ishda xizmat qilishi yaxshi emas. Agar bu haqiqat bo‘lsa, men bundan juda afsusdaman», — degan u New York Times nashriga bergan intervyusida. Uilyamsning fikricha, «buzilgan», ko‘pchilik buni biladi. «Men o‘ylagandimki, qachonki barcha axborotlarni almashib, g‘oyalar haqida erkin gapira olsa, dunyo o‘z-o‘zidan yaxshi tomonga o‘zgaradi. Men nohaq ekanman», — degan u. Twitter 2006 yilda Evan Uilyams, Jyek Dorsi va Biz Stoun tomonidan tashkil etilgandi. 2 yil o‘tib, Uilyams kompaniyaga prezident bo‘ldi. 2010 yilda u rahbarlikni tark etdi, Dik Kostolo uning o‘rniga keldi. U 2015 yilda chiqishga qaror qildi. Kompaniya asoschilaridan biri Jyek Dorsi uning o‘rnini egalladi.